CELEX: 62006CA0436
Language: sk
Date: 2007-12-18 00:00:00
Title: Vec C-436/06: Rozsudok Súdneho dvora (druhá komora) z  18. decembra 2007 (návrh na začatie prejudiciálneho konania, ktorý podal Finanzgericht Hamburg – Nemecko) – Per Grønfeldt, Tatiana Grønfeldt/Finanzamt Hamburg – Am Tierpark (Voľný pohyb kapitálu — Dane — Dane z príjmu — Vnútroštátna práva úprava zdaňovania ziskov dosiahnutých pri prevode podielov (akcií) v kapitálových spoločnostiach)

23.2.2008   
            
            
               SK
            
            
               Úradný vestník Európskej únie
            
            
               C 51/23
            
         Rozsudok Súdneho dvora (druhá komora) z 18. decembra 2007 (návrh na začatie prejudiciálneho konania, ktorý podal Finanzgericht Hamburg – Nemecko) – Per Grønfeldt, Tatiana Grønfeldt/Finanzamt Hamburg – Am Tierpark
   (Vec C-436/06) (1)
   
   (Voľný pohyb kapitálu - Dane - Dane z príjmu - Vnútroštátna práva úprava zdaňovania ziskov dosiahnutých pri prevode podielov (akcií) v kapitálových spoločnostiach)
   (2008/C 51/36)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Finanzgericht Hamburg
   Účastníci konania pred vnútroštátnym súdom
   
      Žalobcovia: Per Grønfeldt, Tatiana Grønfeldt
   
      Žalovaný: Finanzamt Hamburg – Am Tierpark
   Predmet veci
   Návrh na začatie prejudiciálneho konania – Finanzgericht Hamburg – Výklad článku 56 ES – Zdaňovanie ziskov dosiahnutých pri prevode podielov v kapitálových spoločnostiach – Vnútroštátna právna úprava podmieňujúca zdanenie podielom vo výške najmenej 10 %, ak dotknutá spoločnosť podlieha v členskom štáte neobmedzenej daňovej povinnosti v prípade dane z príjmov právnických osôb, ale na druhej strane podielom vo výške najmenej 1 %, ak je dotknutá spoločnosť usadená v inom členskom štáte
   Výrok rozsudku
   Článok 56 ES sa má vykladať v tom zmysle, že bráni takej právnej úprave členského štátu, o akú ide vo veci samej, podľa ktorej zisk dosiahnutý z prevodu obchodných podielov v kapitálovej spoločnosti usadenej v inom členskom štáte podlieha v roku 2001 zdaneniu už vtedy, ak mal prevádzateľ počas predchádzajúcich piatich rokov na imaní tejto spoločnosti priamo alebo nepriamo podiel vo výške najmenej 1 %, zatiaľ čo zisk z prevodu, za rovnakých podmienok, obchodných podielov v kapitálovej spoločnosti usadenej v prvom uvedenom členskom štáte, ktorá podlieha neobmedzenej daňovej povinnosti v prípade dane z príjmov právnických osôb, podliehal v roku 2001 zdaneniu až v prípade významného podielu vo výške najmenej 10 %.
   
      (1)  Ú. v. EÚ C 326, 30.12.2006.